Bijagósøyene

Bijagósøyene er en gruppe på rundt 88 større og mindre øyer i Atlanterhavet utenfor kysten av Guinea-Bissau. Øyene har et totalt areal på 2624 km² og en befolkning på 30 000 innbyggere (2006). I 2025 kom øyene på UNESCOs verdensarvliste. De viktigste øyene er: Bolama, Bubaque, Carache, Caravela, Enu, Formosa, Galinhas, João Viera, Maio, Meneque, Orango, Orangozinho, Ponta, Roxa, Rubane, Soga, Unhocomo, Uno og Uracane. Befolkningen snakker hovedsakelig bijago og har en betydelig grad av autonomi. Miljø Det finnes et stort mangfold av økosystemer som mangrover med tidevannssoner, palmeskoger, tørre og halvtørre skoger, sekundære og degraderte skoger, kystsavanne, sandbanker og akvatiske soner. Øygruppen ble erklært et UNESCO-biosfærereservat i 1996 og kom på UNESCOs verdensarvliste i 2025. Området har blitt utpekt som et viktig fugleområde (IBA) av BirdLife International fordi tidevannsmudderflatene og mangrovene støtter betydelige bestander av ikke-hekkende og overvintrende vannfugler, spesielt et stort antall trekkende palearktiske vadefugler, måker og terner, samt større flamingoer og rosaryggpelikaner. Her er også dyr som havskilpadder og primater. Kultur Kvinner hadde og har fortsatt stor betydning i Bijago-kulturen. I kolonitiden var det flere kvinnelige herskere i øyriket, som Idiana Ibop på Canhabaque eller Okinka Pampa på Orango. I dag dominerer kvinner fortsatt samfunnet på Orango, og avgjørelsene ligger i hendene på dronninger. Historie I førkolonial tid var øyene sentrale for handelen langs den vestafrikanske kysten, og øyene bygde opp en sterk marine. I 1535 drev de portugiserne på flukt da de prøvde å erobre øyene. Portugal fikk full kontroll over Bijago-øyene i 1870, og i 1936. Da Guinea‑Bissau ble selvstendig i 1974, ble Bijagós‑øyene en del av den nye staten. Referanser Eksterne lenker (en) Bijagós Islands – kategori av bilder, video eller lyd på Commons